Hanna Allsaar
Hanna Allsaar (sündinud 27. veebruaril 1986 Tallinnas) on eesti vabakutseline näitleja ja lavakunstnik. Ta hakkas näitlemist harjutama Salme kultuurikeskuse harrastusteatris 1997. aastal, kus mängis lavastaja Aime Lutsari käe all valminud lavastustes. 2004. aasta sügisel liitus ta Tallinna Tehnikaülikooli tudengiteatriga T-Teater. 2010. aastast hakkas ta mängima Eesti Televisiooni draamasarjas "Õnne 13" sekretär Iris Järvikut. Ta on mänginud ka sarjades "Kättemaksukontor", "Viimane võmm", "Mustad lesed", "Kuum jälg"[viide?], teinud kaasa tudengifilmides ning lugenud animafilmide dublaaži. Alates 2021. aastast on ta mitmele Vana Baskini teatri lavastusele teinud kunstnikutöö.